Ogndal

Ogndal er en tidligere kommune i Nord-Trøndelag, etablert i 1885 – da under navnet Skei. Ogndal er siden 1964 en del av Steinkjer kommune.Ogndal kommune; steinkjerleksikonet.no 

Ogndal ble utskilt fra Sparbu kommune 1. januar 1885. Innbyggertallet var da 1 441. Ved resolusjon 13. desember 1900 ble navnet endret fra Skei til Ogndal. Mindre deler av Ogndal er overført til Steinkjer i 1902, i 1941 og i 1948. 1. januar 1964 ble Ogndal sammen med Beitstad, Egge, Kvam, Sparbu, Steinkjer og Stod slått sammen til Steinkjer kommune. Ogndal hadde 2 678 innbyggere ved sammenslåingen.Dag Juvkam Historisk oversikt over endringer i kommune- og fylkesinndelingen Statistisk sentralbyrå, 1999. (Rapport 99/13). ISBN 82-537-4684-9Ordførere i Ogndal kommune; steinkjerleksikonet.no Kommunen hadde en utstrekning på 418 km²    

Skei kirke er en langkirke fra 1664 av laftet tømmer. I øvre del av Ogndalen ligger Bodom kapell fra 1905. Ogndal Idrettslag er stiftet i 1921; Torgeir Brandtzæg og Arve Skjeflo var herfra. Fra 2013 er tidligere Vålen og Røysing skoler slått sammen til Ogndal skole, i Røysing skoles lokaler.Ogndal skole; steinkjerleksikonet.no

Dalføret Ogndalen med elva Ogna utgjør den østligste delen av Steinkjer kommune.Ogndal.net  I nord grenser Ogndalen mot Snåsa og i syd grenser Ogndalen mot Verdal. Innerst i Ogndal ligger Norges geografiske midtpunkt. Hytteområdene Mokkavatnet, Lustadvatnet og deler av Skjækra ligger også i Ogndal. 
 Se også 
Liste over ordførere i Ogndal
 Referanser 

Kategori:Tidligere kommuner i Nord-Trøndelag
Kategori:Bosetninger i Steinkjer
Kategori:Steinkjers historie
Kategori:Norske kommuner etablert i 1885
Kategori:Kommuner opphørt i 1964
Kategori:Bygder og grender i Trøndelag
Kategori:Delområder i Steinkjer kommune